Ettevõtte teatel toimus tänavu palgatõus uue kollektiivlepingu jõustumisel 1. aprillil. Eelkõige tõusis palk töötajatel, kelle töötasu oli seni madalam turu keskmisest. Ajatööliste põhipalk tõusis 11%. "Ajatööliste põhitasu tõus puudutas ligi 1500 inimest, kelle  palgatase oli ettevõtte madalaim ning on püsinud muutumatuna juba kolm aastat," selgitas Eesti Energia Kaevanduste juhatuse esimees Veljo Aleksandrov ajatööliste palgataseme korrigeerimise vajadust.